François Englert

François Englert  ye un físicu teóricu belxicanu. Ye profesor eméritu de la Universidá Llibre de Bruxeles (ULB) na que ye miembru del serviciu de física teórica. Les sos principales contribuciones toquen a la física de les particules, a la teoría de cuerdes y a la cosmoloxía. Recibió'l 8 d'ochobre de 2013 el Premiu Nobel de Física, conxuntamente col británicu Peter Higgs, polos sos trabayos sobre'l mecanismu de Brout-Englert-Higgs, un elementu clave del modelu estandar de la física de partícules.

 Mocedá 
François Englert, nacíu nel somantu d'una familia xudía, ye un sobreviviente de la Shoahhttp://collections.ushmm.org/search/catalog/vha42758. Foi un neñu escondíu (en francés Enfant caché, referío a los neños acoyíos en families non xudíes o instituciones col fin d'ocultalos a los nazis) a lo llargo de tola II Guerra Mundial.

 Formación académica 
Nacíu en Bélxica, François Englert fizo los sos estudios secundarios nel atenéu real de Koekelberg anantes d'integrase na Facultá de ciencies aplicaes de la Universidá Llibre de Bruxeles (ULB). Algamó un diploma d'inxenieru civil mecánicu y elléctricu en 1955, depués una llicenciatura de física en 1957 y un doctoráu l'añu siguiente. Darréu marchó pa la Universidá Cornell, nos Estaos Xuníos, onde foi nomáu asociáu d'investigación en 1959 y profesor asistente l'añu siguiente. Trabaya entós baxo la direción de Robert Brout, col que collaborará tola so vida. En 1961, torna a la ULB onde ye primeramente encargá de cursos, depués profesor en 1964. Xúntase con Robert Brout y los dos tan a la cabeza del serviciu de física teórica que creen xuntos en 1980. Accede como profesor eméritu en 1998. Tamién ye "Sackler Professor by Special Appointment" na Universidá de Tel Aviv.

 Referencies 

 Enllaces esternos 

Categoría:Físicos y físiques de Bélxica
Categoría:Premiu Nobel de Física